CONSILIUL LOCAL AL MUNICIPIULUI


     S I G H I Ş O A R A

H O T Ă R Â R E A   NR. 117






        din 30 iunie 2011

pentru modificarea Hotărârii Consiliului Local nr. 24 din 31 ianuarie 2008 privind transmiterea în administrarea Clubului Sportiv Şcolar Sighişoara a unui imobil
Consiliul Local al Municipiului Sighişoara;

Având în vedere expunerea de motive a Primarului municipiului cu propunerea de modificare a Hotărârii Consiliului Local nr.  24 din 31 ianuarie 2008 privind transmiterea în administrarea Clubului Sportiv Şcolar Sighişoara a unui imobil; 
Având în vedere documentaţiile cadastrale cu privire la imobilul - Baza Sportivă ,,Voinţa’’, situat în str. Griviţei, nr. 3, însuşite de Consiliul Local Sighişoara prin art. 2 din Hotărârea Consiliului Local nr.  13 din 28 ianuarie 2010, respectiv  art. 2 din Hotărârea Consiliului Local nr.  202 din 25 noiembrie 2010, operaţiunile cadastrale fiind înscrise în cartea funciară;

Având în vedere faptul că, în urma realizării operaţiunilor cadastrale de mai sus, s-au reglementat şi modificat datele tehnico-juridice şi înscrierile de carte funciară, cu referire la imobilul - Baza Sportivă ,,Voinţa’’, situat în str. Griviţei, nr. 3, sens în care, se impune modificarea art. 1 alin. 1 din Hotărârea Consiliului Local nr.  24 din 31 ianuarie 2008 prin care s-a aprobat transmiterea în administrarea Clubului Sportiv Şcolar Sighişoara a acestui imobil în vederea reamenajării si modernizării;

Având în vedere prevederile art. 12 din Legea nr. 213/1998 privind proprietatea publică şi regimul juridic al acesteia, cu modificările şi completările ulterioare;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, prin care se propune modificarea art. 1 alin. 1 din Hotărârea Consiliului Local nr.  24 din 31 ianuarie 2008 prin care s-a aprobat transmiterea în administrarea Clubului Sportiv Şcolar Sighişoara a imobilului - Baza Sportivă ,,Voinţa’’, situat în str. Griviţei, nr. 3, în vederea reamenajării si modernizării, ca urmare a faptului că s-au reglementat şi modificat datele tehnico-juridice şi înscrierile de carte funciară, cu referire la acest imobil, îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate;

În baza art. 36 (2) lit. ,,c’’, (5) lit. ,,a’’ şi „b” şi (9),  art. 45 (3) şi art. 115 (1) lit. „b” din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E:

Art.1. Se aprobă modificarea prevederilor art. 1, alin. 1 din Hotărârea Consiliului Local nr.  24 din 31 ianuarie 2008, care va avea următorul cuprins:


,,Se aprobă transmiterea în administrarea Clubului Sportiv Şcolar Sighişoara, aflat în subordinea Ministerului Educaţiei, Cercetării, Tineretului şi Sportului, a imobilului  - Baza Sportivă ,,Voinţa’’ , situat în Municipiul Sighişoara, str. Griviţei, nr. 3, în suprafaţă de 1859 mp., conform planului de amplasament şi delimitare a imobilului, anexa nr. 1 la prezenta, imobil ce face parte din  domeniul public al municipiului, înscris în C.F. nr. 53181, nr. cad. 53181, în vederea reamenajării şi modernizării acestuia’’.
Art.2. Primarul Municipiului Sighişoara şi aparatul de specialitate al acestuia se încredinţează cu ducerea la îndeplinire a prezentei.
PRESEDINTE DE SEDINTA, 






Gall Ernő









Contrasemneaza:






             


Secretarul municipiului,










Anca Fleşariu

(Prezenta hotărâre s-a adoptat cu unanimitate de voturi)
Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia economică ;

1 ex. Direcţia administrarea patrimoniului ;

1 ex. Clubul sportiv şcolar

10 ex.FA/FM

